PMIndiaData/PMIndiaSum huggingface dataset:
وزیر اعظم 19 نومبر کو بینگلورو ٹیک چوٹی میٹنگ کا افتتاح کریں گے

نئی دہلی،17 نومبر ، وزیر اعظم جناب نریندر مودی 19 نومبر کو دوپہر 11 بجے ویڈیو کانفرنسنگ کے ذریعے بینگلورو ٹیک چوٹی میٹنگ کا افتتاح کریں گے۔ بینگلورو ٹیک چوٹی میٹنگ 19 سے 21 نومبر 2020 تک منعقد ہوگی۔اس کا انعقاد کرناٹک کی حکومت نے کرناٹک انوویشن اینڈ ٹیکنالوجی سوسائٹی (کے آئی ٹی ایس)، کرناٹک حکومت کے اطلاعاتی ٹیکنالوجی، بایو ٹیکنالوجی اور اسٹاٹ اپ کے وژن گروپ، سوفٹ ویئر ٹیکنالوجی پارکس آف انڈیا (ایس ٹی پی آئی) اور ایم ایم ایکٹیو سائنس ٹیک کمیونی کیشنز نے مل کر کر رہی ہے۔ بینگلورو ٹیک چوٹی میٹنگ میں آسٹریلیا کے وزیر اعظم ہز ایکسیلینسی جناب اسکاٹ موریسن، سوئز وفاق کے نائب صدر ہز ایکسیلینسی جناب گوئی پارمیلن اور بہت سی دیگر بین الاقوامی شخصیتیں شرکت کریں گی۔ ان کے علاوہ بھارت اور دنیا کے مفکرین، صنعت کار، ٹیکنوکریٹس، تحقیق کار انوویٹرس، سرمایہ کار، پالیسی ساز بھی شرکت کریں گے۔ اس سال کا چوٹی میٹنگ کا موضوع ’’نیکسٹ اِ زناؤ‘‘ ہے۔ چوٹی میٹنگ میں وبائی بیماری کے بعد ابھرنے والے اہم چیلنجوں پر تبادلہ خیال کیا جائے گا اور اس میں سرکردہ ٹیکنالوجیوں اور انوویشنز کا اطلاعاتی ٹیکنالوجی اور الیکٹرانکس نیز بایو ٹیکنالوجی کے شعبوں میں اثرات کا جائزہ لیا جائے گا۔
منی پور کے عوام کو ، اُن کی ریاست کے دن کے موقع پر وزیر اعظم کی مبارکباد

نئی دہلی، 21 جنوری / وزیر اعظم جناب نریند رمودی نے منی پور کے عوام کو ، اُن کی ریاست کے دن کے موقع پر مبارکباد پیش کی ہے ۔ اپنے پیغام میں وزیر اعظم نے کہا ہے کہ منی پور بے پناہ قدرتی حسن اور محنت کش شہریوں والی ریاست ہے ۔ میں اُس شفقت اور اپنے پن کو کبھی فراموش نہیں کر سکتا ، جو مجھے اس ریاست میں حاصل ہوئی ہے ۔ ریاست کے قیام کے دن کے موقع پر میں منی پور کی بہنوں اور بھائیوں کو ، میں اپنی جانب سے مبارکباد پیش کرتا ہوں ۔ خدا کرے یہ ریاست ترقی کی نئی منازل طے کرتی رہے ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ع ا )
وزیر اعظم کی کوریا میں ہندوستانی برادری سے ملاقات

نئی دلّی ، 22 فروری ؍وزیر اعظم جناب نریندر مودی نے گزشتہ روز کوریا میں ہندوستانی برادری سے ملاقات کی ۔ انہوں نے سیول میں اپنے گرم جوش استقبال کے لئے ہندوستانی برادری کا شکریہ ادا کیا ۔ انہوں نے کہا کہ بھارت اور کوریا کے درمیان تعلقات محض تجارتی بنیادوں پر قائم نہیں ہیں ۔ انہوں نے کہا کہ دونوں ملکوں کے درمیان تعلقات کی اہم بنیاد عوام سے عوام کے درمیان روابط ہیں ۔ وزیر اعظم نے بھارت اور کوریا کے مابین قدیمی رشتوں کا حوالہ دیتے ہوئے رانی سوریہ رتنا کا تذکرہ کیا جنہوں نے ایودھیا سے ہزاروں کلو میٹر کا سفر طے کیا اور کوریا کے راجہ سے شادی کی ۔ انہوں نے مزید کیا کہ حالیہ دیوالی کے موقع پر کوریا کی خاتون اوّل کم جونگ سوک نے ایودھیا کا دورہ کیا تھا ۔ وزیر اعظم نے کہا کہ بدھ مذہب نے دونوں ملکوں کے درمیان دوستانہ تعلقات کو مزید مستحکم کیا ۔ انہوں نے اس بات پر مسرت کا اظہار کیا کہ ہندوستانی برادری کوریا کے ترقی ، تحقیق اور اختراعات میں اپنا تعاون دے رہی ہے ۔ انہوں نے کوریا میں یوگا اور ہندوستانی تیوہاروں کی مقبولیت کا بھی ذکر کیا ۔ انہوں نے کہا کہ بھارتی کھانے بھی کوریا میں بہت تیزی سے مقبول ہو رہے ہیں ۔ انہوں نے ایشیائی کھیلوں میں کوریا کی جانب سے بھارتی کھیل کبڈی کی شاندار کار کردگی کا بھی ذکر کیا ۔ وزیر اعظم نے کہا کہ دنیا بھر میں بھارتی برادری کو بھارت کے سفیر سے تشبیہ دی اور کہا کہ ان کی سخت محنت اور ڈسپلن نے عالم گیر پیمانے پر بھارت کا قد بلند کیا ہے ۔ وزیر اعظم نے کہا کہ بھارت رواں سال مہاتما گاندھی کی 150 ویں سال گرہ منا رہا ہے اور دنیا کو باپو کے بارے میں مزید معلومات ہونی چاہئیے اور اس مقصد کا حصول ہماری ذمہ داری ہے ۔ وزیر اعظم نے کہا کہ کوریا کے ساتھ بھارت کے تعلقات مزید مستحکم ہو رہے ہیں اور دونوں خطے میں امن ، استحکام اور خوش حالی کے لئے مل کر کام کر رہے ہیں ۔ انہوں نے کہا کہ بھارتی برانڈ کوریا میں موجود ہیں اور کوریا کے برانڈ بھارت کے گھروں میں نام سے جانے جاتے ہیں ۔ وزیر اعظم نے کہا کہ بھارت میں حال ہی میں اقتصادی ترقی میں پیش رفت کی ہے اور بھارت بہت جلد پانچ ٹریلین ڈالر والی معیشت بن جائے گی ۔ انہوں نے کہا کہ ایز آف ڈوئنگ بزنس اور ایز آف لیونگ کی درجہ بندی کے معاملے میں غیر معمولی پیش رفت حاصل کی گئی ہے اور انہوں نے جی ایس ٹی اور کیش لیس اقتصادیات کا بھی تذکرہ کیا ۔ انہوں نے کہا کہ دنیا بھارت میں مالی شمولیت کے انقلاب کی شاہد ہے ۔ اس پس منظر میں انہوں نے بینک اکاؤنٹ ، انشورنس اور مدرا لون کا بھی تذکرہ کیا ۔ انہوں نے کہا کہ متعدد کامیابیوں کے باعث بھارت کا وقار بلند ہوا ہے ۔ اس ضمن میں انہوں نے غریبوں کے لئے مفت علاج ، دنیا کا بلند ترین مجسمہ ۔ مجسمہ اتحاد اور ڈیجیٹل انڈیا کا تذکرہ کیا ۔ وزیر اعظم صاف ستھری توانائی اور بین الاقوامی شمسی الائنس کے قیام کا بھی ذکر کیا ۔ وزیر اعظم نے کہا کہ آج بھارت ایک نئی توانائی سے سرشار ہے ۔ انہوں نے اس بات کا بھی تذکرہ کیا کہ کل انہیں بھارت کے عوام اور بھارتی ڈائسپورا کی جانب سے سیول امن ا نعام دیا جائے گا ۔ وزیر اعظم نے پریاگ راج میں جاری کنبھ میلے کا ذکر کیا اور کہا کہ دنیا نے اس بار کنبھ میلے کے دوران صفائی ستھرائی کو محسوس کیا ہے ۔ انہوں نے بھارتی برادری پر زور دے کر کہا کہ کوریا میں بھارتی سیاحت کو فروغ دینے کے لئے انفرادی طور پر کوششیں کریں ۔
بھارت کے چیف جسٹس کے طور پر حلف لینے پر جسٹس دیپک مشرا کو وزیراعظم کی مبارکباد

نئی دہلی۔28؍اگست۔وزیراعظم جناب نریندر مودی نے بھارت کے چیف جسٹس کے طور پر حلف لینے پر جسٹس دیپک مشرا کو مبارکباد پیش کی ہے۔ اپنے پیغام میں وزیراعظم نے کہا ہے کہ ’’میں جسٹس دیپک مشرا کو بھارت کے چیف جسٹس کے طور پر حلف لینے پر مبارکباد پیش کرتا ہوں۔ میں ان کی بہترین اور بارآور مدت کار کا متمنی ہوں۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ ع ن۔ 28-08-2017
وزیراعظم  28 اکتوبر کو ریاست کے وزرائے داخلہ کے چنتن شِور میں  شرکت کریں گے

وزیراعظم جناب نریندر مودی 28 اکتوبر 2022 کو ویڈیو کانفرنسنگ کے ذریعہ صبح تقریباً 10:30 بجے ریاست کے وزرائے داخلہ کے چنتن شِور سےخطاب کریں گے۔یہ چنتن شِور27 اور 28 اکتوبر 2022 کو ہریانہ کے سورج کنڈ میں منعقد کیا جائے گا۔ ریاستوں کے داخلہ سکریٹریز اور ڈائریکٹر جنرل آف پولیس (ڈی جی پیز)اورمرکزی مسلح پولیس فورسیز کے ڈائریکٹر جنرلز (سی اے پی ایف) اور سینٹرل پولیس آرگنائزیشنز (سی پی اوز)بھی چنتن شِور میں شرکت کریں گے۔ وزرائے داخلہ کا چنتن شِوروزیراعظم کے ذریعہ یوم آزادی کی تقریب میں اعلان کردہ پنچ پرن کے عین مطابق داخلی سیکورٹی سے متعلق امور پرپالیسی وضع کرنےکے لئےقومی پس منظرفراہم کرنےکی ایک کوشش ہے۔تعاون پر مبنی وفاقیت کے جذبے کے تحت یہ شِور مرکز اور ریاستی سطح پر مختلف فریقوں کے درمیان منصوبہ بندی اور کوآرڈی نیشن میں مزید ہم آہنگی پیدا کرے گا۔ اس شِور میں دیگر امور کے ساتھ پولیس فورس کی تجدید کاری ،سائبر جرائم سے متعلق بندوبست،فوجداری سے متعلق نظام انصاف میں آئی ٹی کا زیادہ سے زیادہ استعمال ، بری سرحد کے بندوبست، ساحلی سیکورٹی ، خواتین کا تحفظ ، منشیات کی اسمگلنگ جیسےامور پرغوروخوض ہوگا۔ ش ح۔ف ا – ج
وزیر اعظم نے کووڈ۔ 19 سے متعلق  اعلیٰ سطحی جائزہ میٹنگ کی صدارت کی

نئی دلّی، 18 مارچ / وزیر اعظم جناب نریندر مودی نے آج کووڈ۔ 19 سے نمٹنے کے لئے کی جا رہی کوششوں کا ایک اعلیٰ سطحی میٹنگ میں جائزہ لیا۔ اس میٹنگ میں کورونا وائرس سے نمٹنے کے لئے کوششوں اور تیاریوں کو مزید مستحکم کرنے پر تبادلہ خیالات کیا گیا۔ اس میٹنگ میں جانچ سہولیات کو مزید فروغ دینے پر بھی تبادلہ غور کیا گیا۔ وزیر اعظم نے کورونا وائرس سے نمٹنے کے لئے میکنزم تیار کرنے میں افراد، مقامی برادریوں اور تنظیموں کی شمولیت پر زور دیا۔ انہوں اہلکاروں اور تکنیکی ماہرین سے بھی آئندہ اٹھائے جانے والے اقدامات پر زور دیا۔ وزیر اعظم نے کووڈ۔ 19 کا مقابلہ کرنے کے لئے صف اول میں رہنے والوں کا شکریہ ادا کیا جن میں ریاستی حکومتیں، طبی عملہ، پیرا میڈیکل اسٹاف، مسلح اور نیم فوجی دستے کے ساتھ ہوائی بازی شعبہ، میونسپل اسٹاف اور دیگر شامل ہیں۔ وزیر اعظم 19 مارچ، 2020 کو رات آٹھ بجے قوم سے خطاب کریں گے جس میں کووڈ۔ 19 سے متعلق مسائل پر اور اس نمٹنے کے لئے کی جانے والی کوششوں پر بات کریں گے۔ ۔۔۔۔۔۔ ٰ
مرکزی کابینہ نے ہندوستان اور روانڈا کے درمیان تجارتی تعاون فریم ورک کو منظوری دی

نئی دہلی۔28اگست۔ وزیر اعظم جناب نریندر مودی کی سربراہی میں آج مرکزی کابینہ نے ہندوستان اور روانڈا کے درمیان تجارتی تعاون کے فریم ورک کو پوری طرح سے منظوری دیدی ہے اس تجارتی تعاون کے فریم ورک پر 23 جولائی2018 کو دستخط کئے گئے تھے۔ تجارتی تعاون فریم ورک دونوں ملکوں کے درمیان تجارتی اور معاشی تعلقات کو بہتر بنائے گا۔
وزیراعظم  نے مردوں کے  94 کلوگرام کے ویٹ لفٹنگ مقابلے میں کانسے کا میدل جیتنے پر وکاس ٹھاکر کو مبارکباد  دی

نئیدہلی۔ 08 اپریل 2018؛ وزیراعظم جناب نریندر مودی نے دولت مشترکہ کھیلوں میں مردوں کے 94 کلوگرام کے ویٹ لفٹنگ مقابلے میں کانسے کا میڈل جیتنے پر وکاس ٹھاکر کو مبارکباد دی ہے۔ وزیراعظم نے اپنے مبارکباد کے پیغام میں کہا ہمارے ویٹ لفٹرز نے ہمیں مزید سرخرو کیا ہے۔ وکاس ٹھاکر آپ کو مردوں کے 94 کلوگرام کے ویٹ لفٹنگ مقابلے میں کانسے کا میڈل جیتنے پر مبارکباد۔ آپ نے سبھی ہندوستانیوں کے چہروں پر سادمانی بکھیر دی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم اور شاہ بحرین کے درمیان ٹیلی فون پر گفتگو

نئی دہلی،6؍اپریل،وزیراعظم جناب نریندر مودی نے مملکت بحرین کے شاہ حماد بن عیسیٰ الخلیفہ کے ساتھ ٹیلی فون پر بات چیت کی۔ دونوں رہنماؤں نے عالمی سطح پر جاری کووڈ – 19 صحت بحران اور لاجسٹک چین نیز فنانشیل مارکیٹ سمیت اس کے نتائج پر تبادلہ خیال کیا۔ شاہ بحرین نے وزیراعظم جناب نریندر مودی کو موجودہ صحت بحران کے دوران بحرین میں مقیم بڑی ہندوستانی برادری کی فلاح وبہبود پر ذاتی توجہ کی یقین دہانی کرائی۔ وزیراعظم نے ہندوستانی برادری کے تئیں بحرین انتظامیہ کی ہمیشہ دی جانے والی توجہ اور محبت کا تہہ دل سے شکریہ ادا کیا۔ دونوں رہنماؤں نے اس بات پر اتفاق کیا کہ ان کے افسران کووڈ – 19 کے چیلنجوں کا مقابلہ کرنے میں ایک دوسرے کی ہر ممکن مدد کریں گے اور باہم رابطے میں رہیں گے۔ وزیراعظم نے شاہ بحرین کو بتایا کہ ہندوستان بحرین کو اپنے قریبی پڑوسی کے اہم حصے کے طور پر تصور کرتا ہے۔ انہوں نے گزشتہ سال اپنے دورے بحرین کا بھی ذکر کیا۔ ۔۔۔۔۔۔۔۔۔۔۔۔۔۔۔۔۔۔ (م ن-ش س- ق ر)
وزیراعظم نے اداکاروں جناب گھنشیام نایک اور جناب اروند تری ویدی کے انتقال پر تعزیت کا اظہار کیاہے

وزیراعظم جناب نریندر مودی نے اداکاروں جناب گھنشیام نایک اور جناب اروند تری ویدی کے انتقال پر اپنے گہرے رنج وغم کا اظہار کیاہے۔ سلسلے وار ٹوئیٹس میں وزیراعظم نے کہا: ‘‘گزشتہ چند روز کے دوران ہم ایسے دو باصلاحیت اداکاروں سے محروم ہوگئے ہیں جنھوں نے اپنے کام کے ذریعہ لوگوں کے دل جیتے ہیں۔ جناب گھنشیام نایک کو ان کے کثیرالجہت کرداروں کے لئے یادرکھا جائے گا۔ ان میں ا نھوں نے سب سے نمایاں کردار مقبول عام شو ‘‘تارک مہتہ کا الٹا چشمہ’’ میں ادا کیاہے ۔ اس کے علاوہ وہ بہت ہی مہربان اور منکسر المزاج شخص بھی تھے۔ ہم شری اروند تری ویدی کو بھی کھو چکے ہیں جو نہ صرف یہ کہ ایک غیر معمولی اداکار تھے بلکہ وہ عوام کی خدمت بھی جوش وخروش کے ساتھ کرتے تھے۔ بھارت کی آنے والی نسلوں تک انھیں ‘‘رامائن’’ ٹی وی سیریل میں ان کی اداکاری کے لئے یادرکھا جائے گا۔ دونوں اداکاروں کے اہل خانہ اور مداحوں کو تعزیت۔ اوم شانتی ’’ ۔۔۔۔۔۔۔۔۔۔۔۔۔۔ ( ش ح ۔ ع م۔ش ) (06-10-2021 )
17ویں پرواسی بھارتیہ دیوس کے موقع پر گیانا کے صدر کے ساتھ وزیر اعظم کی ملاقات

وزیر اعظم جناب نریندر مودی نے آج اندور میں 17 ویں پراواسی بھارتیہ دیوس (پی بی ڈی) کے موقع پر گیانا کوآپریٹو ریپبلک کے صدر ایچ ای ڈاکٹر محمد عرفان علی سے ملاقات کی۔ صدر عرفان علی 8-14 جنوری 2023 تک ہندوستان کے سرکاری دورے پر ہیں اور 17ویں پی بی ڈی میں مہمان خصوصی ہیں۔ دونوں رہنماؤں نے توانائی، بنیادی ڈھانچے کی ترقی، دواسازی، صحت کی دیکھ بھال، ٹیکنالوجی اور اختراعات اور دفاعی تعاون میں تعاون سمیت متعدد امور پر جامع بات چیت کی۔ دونوں رہنماؤں نے ہندوستان اور گیانا کے لوگوں کے درمیان 180 سال پرانی تاریخی دوستی کو یاد کیا اور انہیں مزید گہرا کرنے پر اتفاق کیا۔ صدر عرفان علی صدر محترمہ دروپدی مرمو کے ساتھ دو طرفہ بات چیت کریں گے، اور 10 جنوری 2023 کو اختتامی اجلاس اور پرواسی بھارتیہ سمان ایوارڈ تقریب میں شرکت کریں گے۔ وہ 11 جنوری کو اندور میں عالمی سرمایہ کاروں کی سربراہ کانفرنس 2023 میں بھی شرکت کریں گے۔ صدر علی اندور کے علاوہ دہلی، کانپور، بنگلور اور ممبئی بھی جائیں گے۔
وزیراعظم 19؍اکتوبر کو شرڈی، مہاراشٹر کا دورہ کریں گے

نئی دہلی،18؍ستمبر؍وزیراعظم جناب نریندر مودی 19؍اکتوبر 2018 کو شِرڈی، مہاراشٹر کا دورہ کریں گے۔ وزیراعظم وہاں شری سائیں بابا سناتن ٹرسٹ کے مختلف ترقیاتی کاموں کے سنگ بنیاد کی علامتی لوح (تختی) کی پردہ کشائی کریں گے۔ وزیراعظم، شری سائیں بابا سمادھی کی صد سالہ برسی کی یاد میں ایک چاندی کا سکہ جاری کریں گے۔ ایک عوامی جلسے میں جناب مودی، مہاراشٹر میں پردھان منتری آواس یوجنا-گرامین (پی ایم اے وائی-جی) مستفیدین کو گرہ پرویش کی علامت کے طور پر چابیاں سونپیں گے۔ اس موقع پر وہ عوامی جلسے سے خطاب بھی کریں گے۔ وزیراعظم شری سائیں بابا سمادھی ٹیمپل کمپلیکس کا بھی دورہ کریں گے۔ ( م ن ۔ش ت ۔ ک ا)
وزیر اعظم نے احمدآباد میں ایک زیر تعمیر عمارت میں پیش آئے حادثے کے نتیجہ میں لاحق ہوئے جانی اتلاف پر رنج و غم کا اظہار کیا

وزیر اعظم جناب نریندر مودی نے احمد آباد میں ایک زیر تعمیر عمارت میں پیش آئے حادثے کے نتیجہ میں لاحق ہوئے جانی اتلاف پر گہرے رنج و غم کا اظہار کیا ہے۔ جناب مودی نے کہا کہ مقامی انتظامیہ متاثرین کو تمام تر ممکنہ امداد فراہم کر رہی ہے۔ وزیر اعظم کے دفتر نے ٹوئیٹ کیا؛ ’’احمدآباد میں ایک زیر تعمیر عمارت میں پیش آیا حادثہ افسوسناک ہے۔ اس حادثے میں اپنے کنبہ اراکین کھو دینے والوں سے تعزیت کا اظہار کرتا ہوں۔ میں امید کرتا ہوں کہ مجروحین جلد از جلد صحتیاب ہوجائیں۔ مقامی انتظامیہ متاثرین کو تمام تر ممکنہ امداد فراہم کر رہی ہے۔‘‘
ملک بھر میں 100مقامات پر کسان ڈرون کو سرگرم ہوتے ہوئے دیکھ کر خوشی ہوئی:وزیر اعظم

نئی دہلی:19؍فروری2022: وزیر اعظم جناب نریندر مودی نے کہا کہ ملک بھر میں 100 مقامات پر کسان ڈرون کو برسرکار ہوتے ہوئے دیکھ کر مجھے خوشی ہوئی۔ وزیر اعظم نے ایک ٹوئٹ میں کہا: ’’ملک بھر میں 100مقامات پر کسان ڈرون کو کام کرتے ہوئے دیکھ کر خوشی ہوئی۔یہ ایک زندہ اسٹارٹ-اپ،@garuda_india. کی ایک قابل ستائش پہل ہے۔ اختراعاتی تکنیک ہمارے کسانوں کو بااختیار اور زراعت کو زیادہ منافع بخش بنائے گی۔‘‘
وزیراعظم نے شیوشاہر بابا صاحب پوراندرے کے انتقال پر تعزیت کی

وزیراعظم جناب نریندر مودی نے مصنف، مورخ اور تھیٹر کی معروف شخصیت شیوشاہر بابا صاحب پوراندرے کے انتقال پر اپنے گہرے رنج وغم کا اظہار کیا ہے۔ انہوں نے چھتر پتی شیواجی مہاراج سے آئندہ نسلوں کو جوڑنے کے سلسلے میں شیوشاہر بابا صاحب پورندارے کی خدمت کو یاد کیا۔ جناب مودی نے بابا صاحب کے صد سالہ پروگرام کے موقع پر کی گئی اپنی تقریر کو پوسٹ بھی کیا۔ مختلف ٹوئیٹ میں وزیراعظم نے کہا: ’’مجھے ناقابل بیان صدمہ پہنچا ہے۔ شیوشاہر بابا صاحب پوراندرے کے انتقال سے تاریخ اور ثقافت کی دنیا میں ایک ایسا خلاء پیدا ہو گیا ہے، جسے پُر نہیں کیا جاسکتا۔ انہیں کی کاوشوں کے نتیجے میں آنے والی نسلیں چھترپتی شیواجی مہاراج کے ساتھ مزید جڑ سکیں گی۔ اُن کی دیگر خدمات کو بھی ہمیشہ یاد کیا جائے گا۔ شیوشاہر بابا صاحب پوراندرے ایک بہت ذہین دانشور تھے اور ہندوستانی تاریخ کا زبردست علم رکھتے تھے۔ میری گزشتہ برسوں میں اُن کے ساتھ کچھ نزیکی ملاقاتیں رہی ہیں۔ چند مہینے قبل میں نے اُن کے صد سالہ پروگرام میں تقریر کی تھی۔ شیوشاہر بابا صاحب پوراندرے اپنے زبردست کام کی بنا پر ہمیشہ زندہ رہیں گے۔ غم کی اس گھڑی میں میری ہمدردیاں اُن کے اہل کنبہ اور بے شمار مداحوں کے ساتھ ہیں۔ اوم شانتی‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ ( ش ح۔ س ب۔ ق ر )
وزیراعظم اور  جمہوریہ فرانس کے صدر کے مابین  ٹیلی  فونی  بات چیت

نئی دہلی،31؍مارچ،وزیراعظم جناب نریندر مودی نے جمہوری فرانس کے صدر ایمانولل میکرون کے ساتھ آج ٹیلی فون پر بات چیت کی۔ وزیراعظم نے کووڈ – 19 کی وبا میں زندگیوں کے اتلاف پر صدر میکرون سے تعزیت کی ہے۔ دونوں رہنماؤں نے قدرتی بحران کے گھریلو اور بین الاقوامی پہلوؤں پر تبادلہ خیال کیا اور موجودہ حالات میں عالمی اشتراک اور اتحاد کی اہمیت پر روشنی ڈالی۔ انہوں نے اس مہلک وائرس کے پھیلاؤ کی روک تھام اور علاج نیز ویکسین سے متعلق تحقیق کے اقدامات سے متعلق معلومات اور ماہرین کی ٹیم کے تبادلے پر بھی اتفاق کیا۔ فرانسیسی صدر نے کووڈ – 19 بحران جو کہ جدید تاریخ کا ایک اہم مقام ہے ، سے متعلق وزیراعظم نقہ نظر سے اتفاق کیا اور انسانیت پر مبنی عالم کاری کا نیا نظریہ قائم کرنے کے لئے دنیا کے سامنے ایک موقع پیش کیا۔ دونوں رہنماؤں نے آب وہوا کی تبدیلی سے متعلق دوسری عالمی تشویشات ، جو مجموعی طور پر انسانیت کو متاثر کرتے ہیں، انہیں نظر انداز نہ کرنے کی اہمیت پر بھی زور دیا۔ انہوں نے موجودہ بحران کے دوران افریقہ سمیت کم ترقی یافتہ ممالک کی ضرورتوں پر خصوصی توجہ مرکوز کرنے کی ضرورت پر بھی زور دیا۔ جناب میکرون نے وزیراعظم کے اس مشورے کا گرمجوشی سے استقبال کیا کہ یوگا دماغی اور جسمانی بہتری کو یقینی بنانے کا ایک ذریعہ ہے، جسے وبا کے دوران لوگ اپنے گھر میں رہ کر کر سکتے ہیں۔ انہوں نے کہا کہ صحت کو لاحق موجوہ بحران کے دوران فرانس میں یوگا تیزی سے مقبول ہورہا ہے۔ دونوں رہنماؤں نے اس بات پر اتفاق کیا کہ ہند – فرانس شراکت داری موجودہ مشکل دونوں میں انسانوں پر مبنی اتحاق کے جذبے کے پیش رفت سے تعاون ہوسکتا ہے۔ ۔۔۔۔۔۔۔۔۔۔۔۔۔۔۔۔۔۔ (م ن-وا- ق ر)
گنگا ولاس ہماری ثقافتی جڑوں  کے ساتھ  کا ایک منفرد موقع ہے: پی ایم

وزیر اعظم جناب نریندر مودی نے کہا ہے کہ گنگا ولاس، دنیا کا سب سے طویل دریائی سفر ہماری ثقافتی جڑوں سے جڑنے اور ہندوستان کے تنوع کے خوبصورت پہلوؤں کو دریافت کرنے کا ایک منفرد موقع ہے۔ مرکزی وزیر، سربانند سونووال کے ایک ٹویٹ کا جواب دیتے ہوئے، وزیر اعظم نے ٹویٹ کیا؛ "یہ اپنی ثقافتی جڑوں سے جڑنے اور ہندوستان کے تنوع کے خوبصورت پہلوؤں کو دریافت کرنے کا ایک منفرد موقع ہے۔"
کابینہ کو قابل تجدید توانائی میں تعاون کے لئے بھارت اور فجی کے درمیان ہوئے 
مفاہمت نامے  سے مطلع کیا گیا

نئی دہلی،28 فروری / وزیراعظم جناب نریندر مودی کی صدارت میں منعقد مرکزی کابینہ کی میٹنگ کو قابل تجدید توانائی میں تعاون سے متعلق بھارت اور فجی کے درمیان ہوئے ایک مفاہمت نامے کے بارے میں مطلع کیا گیا۔ اس مفاہمت نامے پر فجی کے سووا میں 24 مئی 2017 کو دستخط کئے گئے تھے۔ دونوں فریقوں کا مقصد نئی اور قابل تجدید توانائی کے امور پر باہمی فائدے برابری اور آپسی بنیاد پر تکنیکی باہمی تعاون کو فروغ دینا اور ادارہ جاتی تعلقات کی ہمت افزائی کرنا ہے۔ اس مفاہمت نامے میں تعاون کے شعبوں سے متعلق امور پر تبادلہ خیال ، جائزہ اور نگرانی کے لئے ایک مشترکہ ورکنگ گروپ کمیٹی قائم کرنے کی گنجائش ہے۔ اس میں مہارت کے تبادلے اور معلومات کی نیٹ ورکنگ پر زور دیا گیا ۔ یہ مفاہمت نامہ دونوں ملکوں کے درمیان باہمی تعاون کو مستحکم کرنے میں مدد کرے گا۔
کابینہ نے آئندہ ہفتہ اسپین میں منعقد ہونے والی اقوام متحدہ کی آب وہوا  میں تبدیلی سے متعلق کانفرنس میں ہندوستان کے موقف کو منظوری دی

نئی دہلی،27/ نومبر۔وزیراعظم جناب نریندر مودی کی قیادت میں آج منعقد ہونے والی مرکزی کابینہ نے 2 سے 13 دسمبر 2019 تک اسپین کے شہر میڈرڈ میں چلی کی صدارت میں منعقد ہونے والے آب وہوا میں تبدیلی سے متعلق اقوام متحدہ کی فریم ورک کنونشن (یو این ایف سی سی سی)میں 25 ویں کانفرنس آف پارٹیز( سی او پی) مذاکرات کے دوران ہندوستان کے ذریعہ اپنائے جانے والے موقف کو آج منظوری دے دی ہے۔ ماحولیات، جنگلات اور آب وہوا کی تبدیلی کے مرکزی وزیر جناب پرکاش جاوڈیکر ہندوستانی وفد کی قیادت کریں گے۔ سی او پی 25ایک اہم کانفرنس ہے کیونکہ کیوٹو پروٹوکول کے تحت پیرس معاہدے کے تحت 2020 سے قبل اور 2020 کی بعد کی مدت کے لئے رکن ممالک تیاری کریں گے۔ ہندوستان کا موقف یو این ایف سی سی سی کی اصولوں اور التزامات نیز پیرس معاہدے خصوصاً مساوی نیز مشترکہ لیکن مختلف ذمہ داریوں اور متعلقہ صلاحیتوں(سی بی دی آر۔ آر سی) کے اصولوں پر مبنی ہوگا۔ آب وہوا کی تبدیلی پر ہندوستان کا موقف بالکل واضح رہا ہے جسے پوری دنیا میں تسلیم کیاگیا ہے۔ حکومت ہند نے وزیراعظم جناب نریندر مودی کی قیادت میں آب وہوا کی تبدیلی کے مسائل سے نمٹنے کے لئے متعدد اقدامات کرتی رہی ہے اور ان اقدامات سے بہتر آب وہوا سے متعلق ہندوستان کے عظم اور اداروں کا اظہار ہوتا ہے۔ حال ہی میں اقوام متحدہ کے سکریٹری جنرل نے آب وہوا سے متعلق ایک سہ ماہی کانفرنس طلب کی تھی،جس میں وزیراعظم مودی نے سب کے لئے مساوی اور سی بی ڈی آر۔ آر سی کے اصولوں پر ذمہ دار کارروائی کی اپیل کی تھی اور 450 جی ڈبلیو قابل احیاء توانائی کی حد کو بڑھانے کے ہندوستان کے منصوبے کا اعلان کیا تھا۔ ہندوستان انٹر نیشنل سولر الائس( آئی ایس اے) کی وسعاطت سے شمسی توانائی کی صلاحیت کو بڑھانے کی اپنی کوششوں کو دنیا میں صف اول میں رہا ہے۔ آئی ایس اے کے علاوہ ہندوستان کے ذریعہ آب وہوا کی تبدیلی کے تئیں دنیا میں تحریک پیدا کرنے کی اپنی کوششوں کے حصہ کے طور پر پہل شروع کی گئی ہے۔ ان اقدامات میں ڈزاسٹر ریزیلینڈ انفراسٹرکچر شامل ہیں۔ جو آب وہوا کی تبدیلی کے مختلف پہلو اور ڈزاسٹر ریزیلینڈ انفراسٹرکچر سے متعلق معلومات کے تبادلے کے لئے ایک پلیٹ فارم کے طور پر کام کریں گا اور ہندوستان نیز سویڈن کے ذریعہ مشترکہ طور پر صنعت کی تبدیلی کے لئے لیڈر شپ گروپ شروع کیا ہے۔جو مختلف ممالک میں سرکاری اور پرائیویٹ شعبے میں کاربن گیس کے اخراجات کی شدت کو کم کرنے اور اخترا ع پردازی کے شعبوں میں تعاون کے لئے ایک پلیٹ فارم ثابت ہوگا۔ ہندوستان اپنی کارروائیوں میں پرعزم رہا ہے اور اس بات پر زور دیا ہے کہ ترقی یافتہ ممالک 2020 تک سالانہ 100 ملین امریکی ڈالر کی سرمایہ کاری کے اپنے وعدے کو پورا کرنے اور این ڈی سی کے ذریعہ مستقبل کی کارروائی کے لئے فریقین کو باخبر کرنے کی غرض سے ان مالی امداد میں معقول حد تک اضافہ کریں۔ ہندوستان 2020 کے قبل کے ترقی یافتہ ممالک کے ذریعہ کئے گئے وعدوں کی تکمیل پر بھی زور دے گا اور2020 سے قبل کے عدم عملدرآمد کا اضافی بوجھ 2020 کی مدت کے بعد ترقی پذیر ممالک پر پڑناچاہئے۔ مجموعی طور پر ہندوستان اپنے طویل مدتی مفادات کے تحفظ کے لئے دوسرے ممالک کے ساتھ تعمیری اور مثبت طریقہ کار اپنانے اور کام کرنے کی کوشش کرے گا۔
عید کے موقع پر عوام کو وزیر اعظم کی مبارک باد

نئی دلّی ، 05 جون وزیر اعظم جناب نریندر مودی نے عید کے موقع پر عوام کو اپنی مبارک باد پیش کی ہے ۔ وزیر اعظم جناب نریندر مودی نے مبارک باد کے اپنے پیغام میں کہا ہے کہ ” یہ خصوصی دن ہمارے سماج میں امن ، رحم دلی اور ہم آہنگی کا جذبہ پیدا کرے ۔ ہر ایک کی زندگی کو بھر پور خوشیوں سے ہم کنار کرے ۔ “
پی ایم آواس یوجنا نے مودی حکومت کے تحت اترپردیش کے لوگوں کو فیض پہنچایا ہے

وزیر اعظم نے کہا ہے کہ پی ایم آواس یوجنا میں موجودہ حکومت کے تحت تیزی سے پیش رفت ہوئی ہے اور اس یوجنا نے اترپردیش میں غریب ترین لوگوں کی مدد کی ہے۔ وہ آج ویڈیو کانفرنس کے ذریعے پردھان منتری آواس یوجنا – گرامین کے تحت یو پی میں 6 لاکھ سے زیادہ فیض یافتگان کو مالی امداد جاری کرنے کے بعد اظہار خیال کر رہے تھے۔ وزیر اعظم نے زور دے کر کہا کہ آتم نربھر بھارت ملک کے شہریوں کی خود اعتمادی سے براہ راست جڑا ہوا ہے اور کسی شخص کا اپنا مکان اس کی خود اعتمادی کو کئی گنا بڑھا دیتا ہے۔ اپنی ملکیت والے مکان سے زندگی میں یقین دہانی پیدا ہوتی ہے اور غریبی سے نکلنے کی امید یقینی بن جاتی ہے۔ وزیر اعظم نے یاد دلایا کہ سابقہ حکومتوں کے دوران غریبوں کے پاس اعتماد نہیں تھا کہ حکومت ان کے مکان کی تعمیر میں مددگار ہوسکتی ہے۔ انھوں نے یہ بھی کہا کہ پچھلی اسکیم میں جو مکان بنائے گئے تھے ان کا معیار اچھا نہیں تھا۔ غریب لوگوں کو غلط پالیسیوں کے نقصان کا سامنا کرنا پڑتا تھا۔ اس خراب صورت حال کو ذہن میں رکھتے ہوئے پی ایم آواس یوجنا شروع کی گئی جس کا مقصد آزادی کے 75 سال پورے ہونے سے پہلے ہر غریب کنبے کو ایک مکان فراہم کرنا تھا۔حالیہ برسوں میں دیہی علاقوں میں 2 کروڑ ہاؤسنگ یونٹ تعمیر کیے گئے ہیں۔ پی ایم آواس یوجنا کے تحت تقریباً 1.5 لاکھ کروڑ روپئے کی مرکزی حکومت کی مدد سے 1.25 کروڑ یونٹ قائم کیے گئے ہیں۔ وزیر اعظم نے ریاست میں سابقہ حکومتوں کی طرف سے رد عمل میں کمی کی یاد دلائی۔ انھوں نے بتایا کہ اترپردیش میں 22 لاکھ گرامین آواس تعمیر کیے جائیں گے جن میں سے 21.5 لاکھ تعمیر کے لیے منظور کیے جاچکے ہیں۔ 14.5 لاکھ کنبوں کو اپنے مکان پہلے ہی مل چکے ہیں اور یہ موجودہ حکومت کے تحت ہوا ہے۔
وزیر اعظم مودی کل جی 20 کے ورچووَل اجلاس میں شرکت کریں گے

نئی دہلی، 25 مارچ2020، وزیر اعظم جناب نریندر مودی کورونا وائرس سے متعلق مسائل پر تبادلہ خیال کے لئے جی 20 کے ورچووَل اجلاس میں شرکت کریں گے۔ وزیر اعظم نے ایک ٹوئیٹ میں کہا، ’’جی 20 کو کووِڈ۔19 وبا سے نمٹنے کے لئے ایک اہم عالمی کردار ادا کرنا ہے۔ میں، سعودی کی جی 20 صدارت میں کل سے شروع ہونے والے جی20 کے ورچووَل اجلاس میں ثمرآور گفتگو کی امید کرتا ہوں۔‘‘